Komisijos sprendimas
2000 m. gegužės 4 d.
iš dalies keičiantis Sprendimą 94/984/EB, nustatantį gyvūnų sveikatos reikalavimus ir veterinarinį sertifikavimą importuojant šviežią paukštieną iš trečiųjų šalių, dėl Kinijos Liaudies Respublikos
(pranešta dokumentu Nr. C(2000) 1163)
(tekstas svarbus EEE)
(2000/352/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. birželio 26 d. Tarybos direktyvą 91/494/EEB dėl gyvūnų sveikatos reikalavimų, reglamentuojančių Bendrijos vidaus prekybą šviežia paukštiena ir jos importą iš trečiųjų šalių [1], su paskutiniais pakeitimais, padarytais Direktyva 1999/89/EB [2], ypač į jos 11 ir 12 straipsnius,
kadangi:
(1) Komisijos sprendime 94/984/EB [3] su paskutiniais pakeitimais, padarytais Sprendimu 2000/254/EB [4], nustatyti gyvūnų sveikatos reikalavimai ir veterinarinis sertifikavimas importuojant šviežią paukštieną iš tam tikrų trečiųjų šalių; yra nustatyti du skirtingi A ir B pavyzdžio sertifikatai; jų naudojimas priklauso nuo Niukaslio ligos situacijos atitinkamoje šalyje.
(2) Tam tikroms Sprendimo 94/984/EB I priede išvardytoms Kinijos teritorijos dalims buvo leista naudoti B pavyzdžio sertifikatą, kol patikrinimo metu buvo atskleista sertifikavimo problemų; dėl to šviežios paukštienos importas iš Kinijos nuo 1996 m. rugpjūčio 1 d. Komisijos sprendimu 96/456/EB buvo sustabdytas.
(3) 1999 m. spalio mėn. Komisija nuvyko į Kiniją ir ten atliko patikrinimą, kurio metu paaiškėjo, kad Kinijos veterinarinėms tarnyboms pavyko gerokai pagerinti padėtį ir buvo duoti raštiški užtikrinimai, kad pirmiau minėtas sustabdymas gali būti panaikintas.
(4) Kad situacija dėl Niukaslio ligos būtų kontroliuojama, vis dar reikalingos papildomos garantijos, kaip nustatyta Sprendimo 94/984/EB B sertifikato pavyzdyje.
(5) Siekiant aiškumo, šis sprendimas taikomas šviežiai paukštienai, patvirtintai nuo 2000 m. birželio 1 d.
(6) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 94/984/EB I priedas iš dalies keičiamas taip:
Eilutėje "CN Kinija (LR)""3" išnaša po žodžio "Shandong" ir po raidės "B" bei atitinkama išnaša "Įvežimas sustabdomas nuo 1996 m. rugpjūčio 1 d." puslapio pabaigoje išbraukiama.
2 straipsnis
Šis sprendimas taikomas šviežiai paukštienai, sertifikuotai nuo 2000 m. birželio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2000 m. gegužės 4 d.